Előterjesztés Zalakaros Város Önkormányzata Képviselőtestülete 2021. október 28-án tartandó ülésére

Tárgy: A településkép védelméről szóló 6/2019. (III.14.) önkormányzati rendelet 
              módosítása
Előterjesztést készítette: Torma László aljegyző
Tisztelt Képviselőtestület! 

A Magyar Közlöny 84. számában megjelent a településtervezéssel összefüggő egyes törvények módosításáról szóló 2021. évi XXXIX. törvény, amely többek közt tartalmazza a településkép védelméről szóló 2016. évi LXXIV. törvény (továbbiakban: Tktv.) változásait is. Főszabály szerint a településképi követelményekkel, és a településkép védelmével kapcsolatos hatásköröket a települési önkormányzat gyakorolja a Tktv 8. § (1) és (2) bekezdésében meghatározottak szerint, azonban a Tktv a 8/A. §-ban lehetőséget ad arra, hogy a Képviselőtestület a 8. §-ban foglalt önkormányzati hatósági hatásköröket a településképi rendeletben átruházza. Előzőekben említettek alapján a Képviselőtestület a településképi véleményezéssel, bejelentéssel kapcsolatos jogköröket átruházhatja a polgármesterre, vagy a polgármester helyett más, önkormányzathoz tartozó szervhez. A jogszabályváltozás előtt ezen hatáskörök címzettje a polgármester volt. A fentiekre figyelemmel az előterjesztés javasolja a Tktv. 8. §-ban meghatározott hatáskörök polgármesterre történő átruházását a településkép védelméről szóló 6/2019. (III. 14.) önkormányzati rendeletben, annak megfelelően, ahogy eredetileg is delegálták a hatáskört.
A fentiekre tekintettel az alábbi rendelettervezetet javasolja az előterjesztés a Képviselőtestületnek elfogadásra.
Rendeleti javaslat:

Zalakaros Város Önkormányzata Képviselő-testülete megalkotja a …../2021 (……) önkormányzati rendeletét a településkép védelméről szóló 6/2019. (III.14.) önkormányzati rendelet módosításáról.
Zalakaros, 2021. október 14.


                    
                                                                                                     Novák Ferenc





        polgármester
Zalakaros Város Önkormányzata Képviselő- testületének   …./2021.(X…..) önkormányzati rendelete a településkép védelméről szóló 6/2019. (III.14.) önkormányzati rendelet módosításáról
Zalakaros Város Önkormányzat Képviselő-testülete a településkép védelméről szóló 2016. évi LXXIV. törvény 8/A. §-ban kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1. §

Zalakaros Város Önkormányzat Képviselő-testületének a településkép védelméről szóló 6/2019. (III.14.) önkormányzati rendelete a következő 1/A. §-sal egészül ki: 

„1/A. §

Zalakaros Város Önkormányzat Képviselő-testülete a polgármesterre ruházza át a településkép védelméről szóló törvényben foglalt önkormányzati hatósági hatásköreit.” 

2. §

A rendelet 2021. október 29. napon lép hatályba, de rendelkezéseit a folyamatban lévő ügyekre is alkalmazni kell.
            
             Novák Ferenc                                Dr. Szentgyörgyvölgyi Eszter   

              

  polgármester                                                  jegyző

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján
A rendelet-tervezet címe: Zalakaros Város Önkormányzata Képviselő- testületének…./2021 (…) önkormányzati rendelete a településkép védelméről szóló 6/2019. (III.14.) önkormányzati rendelet módosításáról
Társadalmi-gazdasági, költségvetési hatása: Technikai jellegű módosítást tartalmaz, társadalmi-gazdasági, költségvetési hatása nem releváns.
Környezeti, egészségi következményei: A rendeletben foglaltak végrehajtásának környezetre gyakorolt hatása nincs.
 Adminisztratív terheket befolyásoló hatása: Nincs. 
Egyéb hatása: Nincs.
A rendelet megalkotásának szükségessége: Jogszabály módosítás alapján főszabály szerint a településképi követelményekkel, és a településkép védelmével kapcsolatos hatásköröket a települési önkormányzat gyakorolja a Tktv 8. § (1) és (2) bekezdésében meghatározottak szerint, azonban a Tktv a 8/A. §-ban lehetőséget ad arra, hogy a Képviselőtestület a 8. §-ban foglalt önkormányzati hatósági hatásköröket a településképi rendeletben átruházza. Erről azonban rendelkezni szükséges. A jogszabályváltozás előtt ezen hatáskörök címzettje a polgármester volt. A fentiekre figyelemmel az előterjesztés javasolja a Tktv. 8. §-ban meghatározott hatáskörök polgármesterre történő átruházását a településkép védelméről szóló 6/2019. (III. 14.) önkormányzati rendeletben, annak megfelelően, ahogy eredetileg is delegálták a hatáskört.
A rendelet megalkotása elmaradása esetén várható következmények: Képviselő-testület által gyakorolt településképvédelmi hatáskör esetén a döntéshozatalhoz a tagok összehívása, testületi anyagok előkészítése, tagok részére történő eljuttatása szükséges, amely jelentős adminisztrációs és szervezési többlet-terhet jelentene, illetve a Képviselőtestületnek is megnövekedne a munkamennyisége. A településképi hatásköröket érintő ügyekben a Tktv.-ben meghatározott rövid ügyintézési határidők miatt rendszeresen rendkívüli ülés összehívása válna szükségessé.
A rendelet alkalmazásához szükséges feltételek:

                                          - személyi: nem igényel további személyi feltételeket
- szervezeti: a jelenlegi szervezeti struktúrában a feltételek biztosítottak
- tárgyi: nem igényel további tárgyi erőforrásokat
- pénzügyi: nem igényel további pénzügyi erőforrásokat
Indokolás a településkép védelméről szóló 6/2019. (III.14.) önkormányzati rendelet módosításához
Általános indokolás

A helyi településképvédelmi hatósági hatásköröket eredetileg a polgármesterhez rendelte a törvényalkotó. A közelmúltban változtatták meg úgy a törvényt, hogy elsődlegesen az önkormányzat képviselő-testülete dönthet ilyen kérdésekben, ha nem ruházza át másik önkormányzati szervre. A központi jogszabályokban előírt rövid eljárási határidőket testületi szerv (képviselő-testület vagy bizottság) működésével nehéz biztosítani. Ha az adott határidőre nem születik döntés, akkor az ügyfél által bejelentett tevékenység megvalósítható, a hallgatáshoz is joghatás fűződik.
Részletes indokolás

1. §-hoz

A Tktv. 8/A. §-ban biztosított lehetőséggel élve a rendeleti javaslat azt tartalmazza, hogy a Képviselőtestület a polgármesterre ruházza át a településkép védelméről szóló törvényben foglalt önkormányzati hatósági hatásköreit.
2. §-hoz

Hatályba léptető rendelkezést tartalmaz.
Zalakaros, 2021. október 14.







         Dr. Szentgyörgyvölgyi Eszter 
                                                                                                               jegyző
1

